karenkasselmantheart – Kasselmandjie
Hoe weet jy iemand was is Paarl Gimnasium? Hulle sê vir jou. 1975 tot 1984. Eenmaal 'n Gimmie, altyd 'n Gimmie. Hierna was WOK, Wellington Onderwys Kollege, my tuiste vir 4 jaar, en met n Senior Primêr HOD Diploma het ek in Velddrif kom "bloom where God plants you". 2004, 2007, 2014 tot 2015 studeer ek onder Christian Life Training en verwerf ek my Diploma in Ministry. Op 13 Desember 2015 ontvang ek my Ordonnansie Sertifikaat, as Pastoor Karen Theart, o.l.v. Pastoor Stoffel Februarie. Ek woon in Laaiplek, is lewenslank gelukkig getroud met Willem Theart en ons spog en verbly ons daagliks oor ons 3 prag kinders: 2 dogters, Karlien en Willene en 1 seun, Jess. My 3 katte is my kinders, want die ander 3 kinders is al lankal besig met hul eie lewens. Ons hele huis is Oud Gimmies, wie die trotse getuienisse het van altesaam 5 skoolhoofde, en Gimmie-staaltjies wat strek vanaf 1975 tot 2013. My Ouma Dinnie Kasselman was 'n gesoute onderwyseres en skoolhoof van De Draai plaas skooltjie, te Riversdal. Sy het graag geskryf en haar katte was haar kinders. Ek sit Ouma Kasselman se bloedlyn met groot passie voort. Vandaar my blog asook my blog se naam. Ek is 'n trotse Kasselmandjie. 😉 Lekker lees en gooi asseblief en met graagte jou stuiwer in my beskeie skrywers-mandjie. SHALOM.